ai4bharat/Pralekha huggingface dataset:
વેપાર અને ઉદ્યોગ મંત્રાલય
શ્રી પિયૂષ ગોયલે દુનિયાના વિવિધ દેશોમાં વિદેશી મિશનને જણાવ્યું કે, જ્યાં સુધી સમજૂતીમાં પારસ્પરિક હિતો જળવાઈ રહેશે, ત્યાં સુધી ભારત રસ ધરાવતા દેશો સાથે એકબીજાને લાભદાયક જોડાણ કરવા તૈયાર છે
ભારતના પ્રધાનમંત્રીની કડક અને ઉચિત ભૂમિકા કોવિડ કટોકટીમાં સૌથી મોટું પ્રોત્સાહન પૂરું પાડે છે અને તેમની ભૂમિકાની દેશ અને દુનિયામાં પ્રશંસા થઈ છે
જો ભારતમાં કોઈ પણ દેશને દવા સ્વરૂપે કોઈ સહાયની જરૂર હશે, તો અમે એને પૂર્ણ કરવા પ્રયાસ કરીશું
કેન્દ્રીય વેપારવાણિજ્ય અને ઉદ્યોગમંત્રી શ્રી પિયૂષ ગોયલે જણાવ્યું હતું કે, ભારત રસ ધરાવતા દેશો સાથે પારસ્પરિક લાભદાયક જોડાણ કરવા તૈયાર છે, જેમાં આ પ્રકારની સમજૂતી બંને પક્ષોના હિતો જાળવી રાખે એ જરૂરી છે. નવી દિલ્હીમાં વીડિયો કોન્ફરન્સ દ્વારા વિદેશી મિશનો  સાથે ચર્ચાવિચારણા દરમિયાન તેમણે ભારત સાથે વેપારવાણિજ્ય અને વ્યવસાય કરવાની યોજના બનાવતા અને રસ ધરાવતા દેશોને આવકાર આપ્યો હતો. ગોયલે જણાવ્યું હતું કે જ્યારે ભારત કોઈ પણ બહુપક્ષીય સમજૂતી કરે છે, ત્યારે ‘વાજબી અને પારસ્પરિક લાભદાયક સમજૂતી’ને સૌથી વધુ મહત્ત્વ આપે છે. આ જ કારણે ભારત રિજનલ ઇકોનોમિક કોમ્પ્રિહેન્સિવ પાર્ટનરશિપ માં સામેલ થયું નહોતું. તેમણે સલાહ આપી હતી કે, અત્યારે દ્વિપક્ષીય  સમજૂતીઓ કરવા માટે રોડ મેપની યોજનાઓ સાથે ડિજિટલ માધ્યમો થકી જોડાણ કરવાનો શ્રેષ્ઠ સમય છે.
તેમણે કોરોનાવાયરસ રોગચાળાના પ્રસાર સામે જોડાણનો પ્રયાસ કરવા અન્ય દેશોને અપીલ કરી હતી. તેમણે જણાવ્યું હતું કે, ભારતે અત્યારે દેશમાં વિદેશી નાગરિકોની સલામતી અને સુખાકારી સુનિશ્ચિત કરી છે. તેમણે 5 એપ્રિલના રોજ પ્રધાનમંત્રીની 9 મિનિટ વીજળી બંધ કરવાની અપીલમાં સહભાગી થવા બદલ તેમનો આભાર માન્યો હતો.
શ્રી ગોયલે કહ્યું હતું કે, તાજેતરના સર્વે અને અભ્યાસોમાં પુરવાર થયું છે કે, કટોકટી દરમિયાન ભારતના પ્રધાનમંત્રીએ કડક અને પ્રશંસનીય ભૂમિકા ભજવી છે, જે કટોકટી સામે શ્રેષ્ઠ પ્રોત્સાહનજનક બની ગઈ છે, જેની દેશમાં અને દુનિયાભરમાં પ્રશંસા થઈ છે. રાષ્ટ્રપ્રમુખ ટ્રમ્પ સહિત દુનિયાના ઘણા નેતાઓએ દવાઓની નિકાસ કરવા બદલ ભારતનો આભાર માન્યો છે એ બાબતોનો ઉલ્લેખ કરીને શ્રી ગોયલે જણાવ્યું હતું કે, ભારતીય ફાર્માસ્યુટિકલ ઉદ્યોગ ભારતની સાથે દુનિયાના અન્ય દેશો માટે દવાઓનું ઉત્પાદન કરવામાં અને એનો પુરવઠો પૂરો પાડવામાં મહત્વપૂર્ણ ભૂમિકા ભજવી રહ્યો છે. તેમણે વિશ્વાસ વ્યક્ત કરતા જણાવ્યું હતું કે, કોવિડ કટોકટી પૂર્ણ થયા પછી દુનિયામાં ભારત લીડરની ભૂમિકા ભજવશે. તેમણે કહ્યું હતું કે, ભારતે સુનિશ્ચિત કર્યું છે કે, કોઈ પણ દેશ આવશ્યક દવાઓથી વંચિત નહીં રહી, ખાસ કરીને ઓછો વિકાસ ધરાવતા દેશો. તેમણે આ દેશોને ખાતરી આપી હતી કે, જો દવાઓ સ્વરૂપે ભારતમાંથી કોઈ સહાયની જરૂરની પડશે, તો અમે એને પૂર્ણ કરવા પ્રયાસ કરીશું. પણ લાંબા ગાળે આપણે ફાર્મસી ક્ષેત્રમાં સતત અને લાંબા ગાળાના વેપાર માટે ઝડપથી યોજના બનાવવી પડશે. પ્રધાનમંત્રી જણાવ્યા મુજબ, આંતરરાષ્ટ્રીય નાગરિક તરીકે કોઈ પણ દેશ કે નાગરિકની જરૂરિયાત પૂર્ણ કરવાની અમારી જવાબદારી છે.
ગોયલે જણાવ્યું હતું કે, પ્રધાનમંત્રી આયુષ્માન ભારત યોજનાની ભૂમિકા રોગચાળા દરમિયાન મહત્વપૂર્ણ બની છે. તેમણે કોવિડ 19ના કેસો બમણા થવાના દરમાં વધારો ઘટાડો થવામાં તાત્કાલિક રાષ્ટ્રીય સ્તરે લોકડાઉનની ભૂમિકા પર વિશેષ ભાર મૂક્યો હતો. શ્રી ગોયલે કહ્યું હતું કે, આ કટોકટીના સમયગાળા દરમિયાન સરકાર દેશના અર્થતંત્રની સ્થિતિ સુધારવા માટે લાંબા ગાળાની રણનીતિઓ ઘડી રહી છે. તેમણે ઉમેર્યું હતું કે, અત્યારે આપણા માટે ભવિષ્યમાં સહયોગી અને ખરા અર્થમાં ભાગીદાર બની શકે એવા દેશોની ઓળખ કરવાનો સમય છે.
GP/DS
(Visitor Counter : 216
મંત્રીમંડળ
મંત્રીમંડળે નોડલ એજન્સી આઈઆરએસડીસી દ્વારા સરળ પ્રક્રિયાઓ અને લાંબા ગાળાનાં ભાડાપટ્ટાનાં માધ્યમથી રેલવે સ્ટેશનોનાં પુનર્વિકાસને મંજૂરી આપી
સ્ટેશનોનાં પુનર્વિકાસથી વ્યાપક આધુનિકીકરણનો માર્ગ પ્રશસ્ત થશે અને વૈશ્વિક સ્તરનું માળખું સુનિશ્ચિત થશે
રેલવે પોતાની જમીન અને આસપાસનાં અન્ય સ્થાનોનાં વાણિજ્યિક વિકાસની મંજૂરી આપી અત્યાધુનિક પ્રવાસી સુવિધાઓ પ્રદાન કરશે
નવા ઉપાયો અને સરળ કાર્યક્રમ ડિઝાઇનમાં 99 વર્ષ સુધી ભાડાપટ્ટાનો ગાળા, અનેક પેટાપટ્ટા અને સરળ ટેન્ડર પ્રક્રિયાઓ સામેલ
પુનર્વિકાસથી અત્યાધુનિક સ્માર્ટ સ્ટેશન બનશે અને મિની સ્માર્ટ સિટી સ્વરૂપે કામ કરશે
રેલવે સ્ટેશનોનાં પુનર્વિકાસથી અર્થવ્યવસ્થા પર સકારાત્મક અસર પડશે, રોજગારીની તકો વધશે અને આર્થિક વૃદ્ધિ થશે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નોડલ અને મુખ્ય યોજનાની વિકાસ એજન્સી ભારતીયે રેલવે સ્ટેશન વિકાસ નિગમ લિમિટેડ  દ્વારા રેલવે સ્ટેશનોને ફરી વિકસિત કરવા મંજૂરી આપી દીધી છે. પુનર્વિકાસ કાર્યક્રમમાં વિવિધ બિઝનેસ મોડલ ધરાવતી સરળ પ્રક્રિયાઓ અને 99 વર્ષનાં સમયગાળાનો ભાડાપટ્ટો સામેલ છે. એનાથી રેલવેનું વિસ્તૃત આધુનિકીકરણ થશે અને વૈશ્વિક સ્તરની માળખાગત રચના સુનિશ્ચિત થશે.
દેશભરમાં મુખ્ય રેલવે સ્ટેશનોનો વિકાસ રેલવેની જમીન અને રેલવે સ્ટેશનની આસપાસનાં સ્થળોનાં વાણિજ્યિક વિકાસ કરીને કરવામાં આવશે. આ કાર્યક્રમથી પ્રવાસીઓને અત્યાધુનિક સુવિધાઓ મળશે અને વધારાની આવક થશે. તેમાં મંત્રાલય પર ખર્ચનો બોજ નહીં આવે. સ્ટેશનોનાં પુનર્વિકાસથી અર્થવ્યવસ્થા પર સકારાત્મક પ્રભાવ પડશે, જેથી રોજગારની તકોમાં વધારો થશે અને આર્થિક વૃદ્ધિ થશે.
નોડલ એજન્સી આઈઆરએસડીસી સંપૂર્ણ યોજના તૈયાર કરશે અને સ્ટેશન વિશેષ કે સ્ટેશનોનાં સમૂહની વ્યવસાયિક યોજના તૈયાર કરશે, જેથી ભારતીય રેલવેનાં ખર્ચની સ્થિરતા સુનિશ્ચિત થશે. રેલવે મંત્રાલય દ્વારા વ્યાવસાયિક યોજનાઓને મંજૂરી આપવાથી આઈઆરએસડીસી અને યોજનાં વિકાસ એજન્સીઓ સ્ટેશન પુનર્વિકાસની કામગીરી શરૂ કરશે. રેલવે/આરએલડીએ/આઈઆરએસડીસી રેલવેની જમીનનાં આયોજન અને વિકાસ માટે સત્તામંડળ હશે. શહેરી સ્થાનિક એકમો, ડીડીએની સલાહ લઈને જમીન ફ્રી હોલ્ડ આધાર પર રેલવેને ટ્રાન્સફર કરશે. એનાથી ખર્ચની સ્થિરતાનાં આધારે મુખ્ય સ્ટેશનોનાં પુનર્વિકાસમાં ઝડપ આવવાથી રેલવે મંત્રાલયને સહાયતા મળશે. પુનર્વિકાસ પ્રયાસોથી અત્યાધુનિક સ્માર્ટ રેલવે સ્ટેશન બનશે, જે મિની સ્માર્ટ સિટી સ્વરૂપે કામ કરશે.
પુનર્વિકાસથી પ્રવાસીઓ અને ઉદ્યોગોને વિસ્તૃત લાભ મળશે. પ્રવાસીઓને આંતરરાષ્ટ્રીય રેલવે ટર્મિનલની બરોબર સુવિધાઓ મળશે અને સ્થાનિક લોકોને મોટી સંખ્યામાં રોજગારી મળશે.
પૃષ્ઠભૂમિઃ
ઝોનલ રેલવે દ્વારા ‘એ1’ અને ‘એ’ કેટેગરીનાં સ્ટેશનોને ફરી વિકસાવવા માટે 24 જાન્યુઆરી, 2015નાં રોજ મંત્રીમંડળની મંજૂરી મેળવી હતી. આ મંજૂરી પ્રક્રિયાઓ અંતર્ગત અને 45 વર્ષનાં ભાડાપટ્ટા માટે મેળવવામાં આવી છે. પણ બોલી લગાવનારાઓમાં પર્યાપ્ત રસ જોવા મળ્યો નહોતો. ડેવલપર્સ, રોકાણકારો અને અન્ય હિતધારકોની સાથે અનેક બેઠકો દરમિયાન વિવિધ વિષયો પર ચર્ચા કરવામાં આવી. આ વિષયોમાં અનેક પેટાપટ્ટા, બોલીની સરળ પ્રક્રિયા વગેરે વિશે વારંવાર પ્રશ્રો ઉઠ્યાં હતાં. એટલે નવા ઉપાયો સાથે એક સરળ કાર્યક્રમ બનાવવામાં આવ્યો, જેમાં આ વિષયોને સામેલ કરવામાં આવ્યાં છે. કાર્યક્રમમાં વિશેષ અમલીકરણ એજન્સી ને જવાબદારી સુપરત કરવામાં આવી અને તેમાં સ્ટેશન પુનર્વિકાસને નવું સ્વરૂપ આપવા માટે ઉચિત માળખાગત પ્રક્રિયા અને માપદંડોમાં પરિવર્તનોને સામેલ કરવામાં આવ્યાં છે.
RP
(Visitor Counter : 123
માહિતી અને પ્રસારણ મંત્રાલય
અંબ અંદૌરા રેલવે સ્ટેશન પર ફૂટ ઓવર બ્રિજનું કામ ટૂંક સમયમાં શરૂ થશે
કેન્દ્રીય મંત્રી શ્રી અનુરાગ ઠાકુરની વિનંતી બાદ રેલવેએ બાંધકામનો આદેશ આપ્યો
કેન્દ્રીય રેલવે મંત્રીએ અંબ અંદૌરા રેલવે સ્ટેશન પર ફૂટ ઓવર બ્રિજ બનાવવાનો આદેશ આપ્યો છે. ફૂટ ઓવર બ્રિજ સ્ટેશનને જામા મસ્જિદ સાથે જોડશે અને રેલવે સ્ટેશનથી મસ્જિદ સુધી પહોંચવામાં સરળતા રહેશે. બાંધકામ માટે ટેન્ડર ખોલવામાં આવ્યા છે અને ટૂંક સમયમાં ગ્રાઉન્ડ વર્ક શરૂ થવાની ધારણા છે.
કેન્દ્રીય માહિતી અને પ્રસારણ મંત્રી શ્રી અનુરાગ ઠાકુરે 1લી જૂન 2022ના રોજ કેન્દ્રીય રેલ્વે મંત્રી શ્રી અશ્વિની વૈષ્ણવને ઓવર બ્રિજ બનાવવાની વિનંતી કર્યા બાદ આ આદેશ આવ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
પ્રધાનમંત્રીનું કાર્યાલય
પ્રધાનમંત્રીએ કોરોનાવાયરસ રોગચાળા પર વારાણસીની જનતા સાથે સંવાદ કર્યો
પ્રધાનમંત્રીએ સંયમ, સંકલ્પ અને સંવેદનશીલતા દાખવવા અપીલ કરી
પ્રધાનમંત્રીએ કોરોનાવાયરસ પર હેલ્પડેસ્ક નંબરની જાહેરાત કરી
પ્રધાનમંત્રી શ્રી નરેન્દ્ર મોદીએ વીડિયો કોન્ફરન્સ મારફતે એમના સંસદીય મતવિસ્તાર વારાણસીના લોકો સાથે વાત કરી હતી. તેમણે કહ્યું હતું કે, વારાણસીના સાંસદ તરીકે તેમને કસોટીના આ સમયે તેમની સાથે હોવાની જરૂર હતી, પણ દિલ્હીમાં જે કંઈ બની રહ્યું છે એના કારણે આવું શક્ય બની શકે એમ નથી. તેમણે ઉમેર્યું હતું કે, વ્યસ્ત કાર્યક્રમ હોવા છતાં તેઓ તેમના સાથીદારો પાસેથી વારાણસી વિશે નિયમિતપણે જાણકારી મેળવી રહ્યાં છે. કોરોનાવાયરસ રોગચાળાની શરૂઆત થયા પછી પ્રધાનમંત્રીનો વારાણસીની જનતા સાથે આ પ્રથમ સંવાદ હતો.
પ્રધાનમંત્રીએ કોરોનાવાયરસ સામે દેશની લડાઈમાં સંપૂર્ણ શક્તિ આપણને આપવા માટે માતા શૈલદેવીને પ્રાર્થના અને પૂજાઅર્ચના કરવા બદલ વારાણસીની જનતાનો આભાર માન્યો હતો. તેમણે કહ્યું હતું કે, “હકીકતમાં જરૂરિયાતના સમયે લોકો મહત્ત્વપૂર્ણ ચીજવસ્તુઓ પર ધ્યાન આપતા નથી. ભારતમાં પણ આવું જ બની રહ્યું છે.” તેમણે લોકોને હકીકતોને સમજવા અને અફવાઓ પર ધ્યાન ન આપવા પણ વિનંતી કરી હતી. તેમણે ઉમેર્યું હતું કે, કોરોનાવાયરસ ધનિક અને ગરીબ વચ્ચેનો ભેદભાવ કરતો નથી અને એ કોઈને છોડશે નહીં. તેમણે કાબુલમાં ગુરુદ્વારામાં થયેલા આતંકવાદી હુમલામાં માર્યા ગયેલા તમામ લોકોના પરિવારજનો પ્રત્યે શોકની લાગણી વ્યક્ત કરી હતી.
પ્રધાનમંત્રીએ જાહેરાત કરી હતી કે, સરકારે કોરોનાવાયરસ વિશે સાચી માહિતી મેળવવા માટે વ્હોટ્સએપ સાથે જોડાણમાં એક હેલ્પડેસ્કની રચના કરી છે. તેમણે કહ્યું હતું કે, 9013151515 વ્હોટ્સએપ નંબર પર ‘નમસ્તે’ લખીને મોકલીને સાચી માહિતી અંગ્રેજી કે હિંદીમાં મેળવી શકાશે. તેમણે જણાવ્યું હતું કે, મહાભારતનું યુદ્ધ 18 દિવસમાં પાંડવો જીત્યા હતાં અને ભારત નોવેલ કોરોનાવાયરસ સામેની લડાઈ 21 દિવસમાં જીતશે.
પ્રધાનમંત્રીએ તમામ નાગરિકોને અપીલ કરી હતી કે, જો તેમને ડૉક્ટરો અને નર્સો જેવા કોઈ વ્યાવસાયિકો સાથે દુર્વ્યવહારની ઘટનાની જાણકારી મળે, તો તેમણે આ પ્રકારનાં લોકો સામે કાર્યવાહી હાથ ધરવી જોઈએ, કારણ કે તેઓ ખોટું કરી રહ્યાં છે એ સમજવું જોઈએ. તેમણે કહ્યું હતું કે, તેમણે આ કસોટીના સમયમાં યોગ્ય પગલાં લેનાર ડૉક્ટરો, નર્સો અને અન્ય વ્યાવસાયિકોને સાથસહકાર ન આપતા કે ઉચિત વ્યવહાર ન કરતાં લોકો સામે કડક પગલાં લેવા ગૃહ મંત્રાલય અને ડીજીપીને જણાવ્યું છે. તેમણે ઉમેર્યું હતું કે, આ દેશના સામાન્ય નાગરિકો ઉચિત સમયે યોગ્ય પગલાં લેવામાં માને છે. તેમણે જણાવ્યું હતું કે, 22 માર્ચનાં રોજ નાગરિકો જનતા કર્ફ્યૂને કેવી રીતે ટેકો આપે છે એ સ્પષ્ટપણે જોવા મળ્યું છે અને પછી સાંજે 5 વાગે આવશ્યક સેવાઓ પ્રદાન કરવા માટે ફરજ બજાવતા લોકોની પ્રશંસા પણ કરવામાં આવી હતી. તેમણે ઉમેર્યું હતું કે, હોસ્પિટલોમાં સફેદ પોશાકમાં તબીબી સેવા આપતા લોકો અત્યારે આપણાં માટે ઈશ્વર સમાન છે. તેઓ આપણને આ બિમારીથી બચાવી રહ્યાં છે અને એ પણ તેમનું જીવન જોખમમાં મૂકીને. ઉપરાંત તેમણે તેમના મતવિસ્તારમાં જીવનનાં વિવિધ ક્ષેત્રનાં લોકોનાં પ્રશ્રોનાં જવાબો આપ્યાં હતાં અને શંકાઓનું સમાધાન કર્યું હતું.
RP
(
સહકાર મંત્રાલય
પ્રધાનમંત્રી શ્રી નરેન્દ્ર મોદીના “સહકાર સે સમૃદ્ધિ”ના વિઝનને સાકાર કરવાની દિશામાં ભારત સરકારે વધુ પાંચ મહત્વના નિર્ણયો લીધા
પ્રધાનમંત્રી શ્રી નરેન્દ્ર મોદીના "સહકાર સે સમૃદ્ધિ"ના વિઝનને સાકાર કરવાની દિશામાં ભારત સરકારે વધુ પાંચ મહત્વના નિર્ણયો લીધા છે. કેન્દ્રીય ગૃહ મંત્રી અને સહકારિતા મંત્રી શ્રી અમિત શાહની નવી દિલ્હીમાં રસાયણ અને ખાતર મંત્રી શ્રી મનસુખ એસ. માંડવિયા સાથેની બેઠકમાં આ નિર્ણયો લેવામાં આવ્યા હતા. આ બેઠકમાં સહકાર મંત્રાલય અને ખાતર વિભાગના વરિષ્ઠ અધિકારીઓ પણ હાજર હતા.
બેઠકમાં નીચેના 5 મહત્વના નિર્ણયો લેવામાં આવ્યા-
1. દેશભરમાં લગભગ 1 લાખ પ્રાથમિક કૃષિ ધિરાણ સહકારી મંડળીઓ હાજર છે. મેપિંગના આધારે, પ્રાથમિક કૃષિ ધિરાણ મંડળીઓ  કે જે ખાતરના છૂટક વિક્રેતાઓ તરીકે કાર્યરત નથી તેમની ઓળખ કરવામાં આવશે અને તેમને તબક્કાવાર રીતે સંભવિતતાના આધારે છૂટક વિક્રેતા તરીકે કામ કરવા માટે પ્રોત્સાહિત કરવામાં આવશે.
2. PACS જે હાલમાં પ્રધાનમંત્રી કિસાન સમૃદ્ધિ કેન્દ્રો  તરીકે કાર્યરત નથી તેમને PMKSKના દાયરામાં લાવવામાં આવશે.
3. PACS ને જૈવિક ખાતરના માર્કેટિંગ સાથે જોડવામાં આવશે, ખાસ કરીને આથો ઓર્ગેનિક ખાતર  / લિક્વિડ આથો ઓર્ગેનિક ખાતર  / ફોસ્ફેટ સમૃદ્ધ કાર્બનિક ખાતર .
4. ખાતર વિભાગની બજાર વિકાસ સહાય  યોજના હેઠળ, ખાતર કંપનીઓ અંતિમ ઉત્પાદનના માર્કેટિંગ માટે નાના બાયો-ઓર્ગેનિક ઉત્પાદકો માટે એકત્રીકરણ તરીકે કાર્ય કરશે, આમાં બાયો-ઓર્ગેનિક ખાતરોની આ સપ્લાય અને માર્કેટિંગ શૃંખલામાં PACS ને પણ જથ્થાબંધ વેપારી/રિટેલર તરીકે સામેલ કરવામાં આવશે.
5. ખાતર અને જંતુનાશકોના છંટકાવ માટે PACS ને ડ્રોન ઉદ્યોગસાહસિક તરીકે પણ નિયુક્ત કરી શકાય છે. પ્રોપર્ટીના સર્વે માટે પણ ડ્રોનનો ઉપયોગ કરી શકાય છે.
આ નિર્ણયોના ફાયદા : આ મહત્વપૂર્ણ નિર્ણયોથી પ્રાથમિક કૃષિ ધિરાણ મંડળીઓની આવકમાં વધારો થશે, તેમજ ગ્રામીણ વિસ્તારોમાં રોજગારીની તકો વધશે અને ખેડૂતો સ્થાનિક સ્તરે ખાતર, જંતુનાશક દવાઓ, બિયારણ અને કૃષિ મશીનરી મેળવી શકશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
પ્રધાનમંત્રીનું કાર્યાલય
પ્રધાનમંત્રીએ રાજ્યનાં વિસ્તારોમાં પૂરની સ્થિતિ બાબતે કર્ણાટકનાં મુખ્યમંત્રી સાથે વાત કરી
પ્રધાનમંત્રી શ્રી નરેન્દ્ર મોદીએ રાજ્યના વિસ્તારોમાં પૂરની સ્થિતિ અંગે કર્ણાટકના મુખ્યમંત્રી શ્રી એચ. ડી. કુમારસ્વામી સાથે વાત કરી હતી.
પ્રધાનમંત્રીએ કહ્યું, “રાજ્યનાં વિસ્તારોમાં પૂરની સ્થિતિ અંગે કર્ણાટકના મુખ્યમંત્રી શ્રી એચ. ડી. કુમારસ્વામી સાથે વાત કરી. હું પૂર અસરગ્રસ્ત વિસ્તારોની સુરક્ષા અને સલામતી માટે પ્રાર્થના કરું છું.”
RP
(Visitor Counter : 102
પ્રધાનમંત્રીનું કાર્યાલય
કોવિડ-19 સામે જાહેર આરોગ્યનાં વળતાં પગલાંની પ્રધાનમંત્રીએ સમીક્ષા કરી
પ્રધાનમંત્રીએ રાજ્યવાર અને જિલ્લાવાર કોવિડની સ્થિતિની સમીક્ષા કરી
આરોગ્ય ઇન્ફ્રાસ્ટ્રક્ચર વધારવા અગ્રણી સૂચકાંકો વિશે રાજ્યોને મદદ અને માર્ગદર્શન આપવા પ્રધાનમંત્રીનો નિર્દેશ
દવાઓની ઉપલબ્ધતાની પ્રધાનમંત્રીએ સમીક્ષા કરી
પ્રધાનમંત્રીએ ભારતની રસીકરણ ઝુંબેશની સમીક્ષા કરી
રસીકરણની ઝડપ ઘટવી ન જોઇએ એવું રાજ્યોને સચેત કરવાની જરૂર: પ્રધાનમંત્રી
પ્રધાનમંત્રી શ્રી મોદીએ આજે દેશમાં કોવિડ-19 સંબંધી સ્થિતિની સર્વગ્રાહી સમીક્ષા હાથ ધરી હતી. વિવિધ રાજ્યો અને જિલ્લાઓમાં કોવિડ મહામારી અંગે એમને વિગતે ચિત્ર અપાયું હતું. તેમને માહિતી આપવામાં આબી હતી કે 12 રાજ્યો એવા છે જ્યાં સક્રિય કેસો એક લાખથી વધારે છે. જે જિલ્લાઓમાં આ રોગના વધારે કેસો છે એવા જિલ્લાઓ વિશે પણ એમને માહિતી આપવામાં આવી હતી.
રાજ્યો દ્વારા આરોગ્ય ઇન્ફ્રાસ્ટ્રક્ચર વધારવા વિશે પ્રધાનમંત્રીને માહિતગાર કરાયા હતા. પ્રધાનમંત્રીએ નિર્દેશ આપ્યો કે આરોગ્ય ઇન્ફ્રાસ્ટ્રક્ચર વધારવા માટે અગ્રણી સૂચકાંકો વિશે રાજ્યોને મદદ અને માર્ગદર્શન આપવામાં આવે.
ઝડપી અને સાકલ્યવાદી કન્ટેનમેન્ટ પગલાં સુનિશ્ચિત કરવાની જરૂરિયાત પર પણ ચર્ચા કરવામાં આવી હતી. પ્રધાનમંત્રીએ નોંધ્યું કે રાજ્યોને એક માર્ગદર્શિકા મોકલાઇ હતી જેમાં, જ્યાં કેસ પૉઝિટિવિટી 10% કરતા વધારે છે અથવા ઑક્સિજન સપોર્ટેડ કે આઇસીયુ બેડ્સની બેડ ઑક્યુપન્સી 60% કરતા વધારે છે એવા ચિંતાજનક જિલ્લાઓ ઓળખી કાઢવામાં આવે.
પ્રધાનમંત્રીએ દવાઓની ઉપલબ્ધતાની પણ સમીક્ષા કરી હતી. રેમડેસિવિર સહિતની દવાઓના ઉત્પાદનના ઝડપી વધારા વિશે તેમને માહિતગાર કરવામાં આવ્યા હતા.
રસીકરણની પ્રગતિ અને આગામી જૂજ મહિનાઓમાં રસીઓનું ઉત્પાદન વધારવા માટેના રોડમેપની પ્રધાનમંત્રીએ સમીક્ષા કરી હતી. તેમને માહિતી આપવામાં આવી હતી કે રાજ્યોને 17.7 કરોડ રસીઓ પૂરી પડાઈ છે. રસીના બગાડ અંગે રાજ્યવાર પ્રવાહની પણ પ્રધાનમંત્રીએ સમીક્ષા કરી હતી. પ્રધાનમંત્રીને માહિતગાર કરાયા કે 45 વર્ષથી વધુની વયના પાત્રતા ધરાવતી આશરે 31% વસ્તીને ઓછામાં ઓછો રસીનો એક ડૉઝ અપાયો છે. રસીકરણની ઝડપ ઘટવી ન જોઇએ એવું રાજ્યોને સચેત કરવાની જરૂર વિશે પ્રધાનમંત્રી બોલ્યા હતા. લૉકડાઉન છતાં પણ નાગરિકોને રસીકરણ માટેની સુવિધા મળવી જોઇએ અને રસીકરણમાં સંકળાયેલા આરોગ્ય સેવાના કર્મચારીઓને અન્ય ફરજોમાં લગાડવાના રહેશે નહીં.
શ્રી રાજનાથ સિંહ, શ્રી અમિત શાહ, શ્રીમતી નિર્મલા સીતારમણ, ડૉ. હર્ષ વર્ધન, શ્રી પિયુષ ગોયલ, શ્રી મનસુખભાઇ માંડવિયા અને અન્ય પ્રધાનો અને ટોચના અધિકારીઓ આ મીટિંગમાં ઉપસ્થિત રહ્યા હતા.
SD/GP/JD
(
સંરક્ષણ મંત્રાલય
આઈએનએસ ખુકરી દેશની 32 વર્ષની શાનદાર સેવા પછી સેવામુક્ત
આઈએનએસ ખુકરી કે જે સ્વદેશમાં નિર્મિત મિસાઈલ કાર્વેટ્સમાંનું પ્રથમ જહાજ છે, તેને ગુરૂવારે 23 ડિસેમ્બર, 2021ના રોજ 32 વર્ષની શાનદાર સેવા પછી સેવામુક્ત કરી દેવાયું છે. સમારંભના મુખ્ય અતિથિ પૂર્વ નૈસેના કમાનના ફ્લેગ ઓફિસર કમાન્ડિંગ ઈન ચીફ વાઈસ એડમિરલ વિશ્વજીત દાસગુપ્તા અને જહાજના કેટલાક સેવારત અને સેવાનિવૃત પૂર્વ કમાન્ડિંગ અધિકારીઓની ઉપસ્થિતિમાં જહાજનો ઔપચારિક સમારંભ વિશાખાપટ્ટનમમાં આયોજિત કરવામાં આવ્યું હતું, જેમાં સંધ્યાકાળે રાષ્ટ્રીય ધ્વજ, નૌસેનાની પતાકા અને સેવામુક્ત કરનાર પતાકા નીચે કરવામાં આવી હતી.
કાર્વેટનું નિર્માણ 23 ઓગસ્ટ 1989માં મઝગાંવ ડૉક શિપબિલ્ડર્સ દ્વારા થયું હતું અને તેને પશ્ચિમી અને પૂર્વીય બંને કાફલાનો હિસ્સો હોવાનું ગૌરવ પ્રાપ્ત હતું. જહાજને મુંબઈમાં તત્કાલીન માનનીય સંરક્ષણ મંત્રી શ્રી કૃષ્ણચંદ્ર પંત અને શ્રીમતી સુધા મુલ્લા, દિવંગત કેપ્ટન મહેન્દ્રનાથ મુલ્લા, એમવીસીના પત્ની દ્વારા કમાન્ડર  સંજીવ ભસીન સાથે તેના પ્રથમ કમાન્ડિંગ ઓફિસર તરીકે કમિશન કરવામાં આવ્યું હતું.
પોતાની સેવા દરમિયાન, જહાજની કમાન 28 કમાન્ડિંગ અધિકારીઓએ સંભાળી અને 6,44,897 સમુદ્રી માઈલથી વધુનું અંતર કાપ્યું, જે પૃથ્વી અને ચંદ્ર વચ્ચેના અંતર કરતાં 30 ગણું દુનિયાભરમાં નેવિગેટ કરવા બરાબર છે.
જહાજ ભારતીય સેનાના ગોરખા બ્રિગેડ સાથે સંલગ્ન હતું અને લેફ્ટનન્ટ જનરલ પીએન અનંતનારાયણ, એસએમ, અધ્યક્ષ ગોરખા બ્રિગેડે આ સમારંભમાં ભાગ લીધો હતો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 221
પ્રધાનમંત્રીનું કાર્યાલય
પ્રધાનમંત્રીએ 17મા આસિયાન ભારત શિખર સંમેલનમાં સંબોધન કર્યું
પ્રધાનમંત્રી શ્રી નરેન્દ્ર મોદી આજે 17મા આસિયાન-ભારત શિખર સંમેલનમાં સહભાગી થયા હતા. તેમણે આસિયાનના વર્તમાન અધ્યક્ષ અને વિયેતનામના પ્રધાનમંત્રી મહામહિમ ઝુઓન ફુકે આમંત્રણ આપ્યું હતું. આ શિખર સંમેલનની વર્ચ્યુઅલ બેઠકમાં આસિયાનના દસ સભ્ય રાષ્ટ્રના વડાઓ સહભાગી થયા હતા.
આ શિખર સંમેલનમાં પ્રધાનમંત્રી મોદીએ ભારતની એક્ટ ઇસ્ટ નીતિના કેન્દ્રમાં આસિયાન હોવાની બાબત પર ભાર મૂક્યો હતો. તેમણે જણાવ્યું હતું કે, સમન્વિત, જવાબદારપૂર્ણ અને સમૃદ્ધ આસિયાન ભારતના ભારત-પ્રશાંત વિઝનના કેન્દ્રમાં છે તથા વિસ્તારમાં તમામ માટે સુરક્ષા અને વૃદ્ધિ માં પ્રદાન કરશે. પ્રધાનમંત્રીએ ભારતની ભારત-પ્રશાંત દરિયાઈ પહેલો અને ભારત-પ્રશાંત આસિયાન દ્રષ્ટિકોણ વચ્ચેના સમન્વયને મજબૂત કરવાના મહત્ત્વ પર પણ ભાર મૂક્યો હતો, જેથી ભારત-પ્રશાંત વિસ્તાર મુક્ત, ઉદાર અને નિયમ-આધારિત બને. તેમણે આસિયાન દેશોને ભારતની ભારત-પ્રશાંત દરિયાઈ પહેલો ના વિવિધ આધારસ્તંભો પર સાથસહકાર આપવા આમંત્રણ પણ આપ્યું હતું.
પ્રધાનમંત્રીએ કોવિડ-19 પર ભારતની કામગીરી અને આંતરરાષ્ટ્રીય સમુદાયને બહોળા સાથસહકાર વિશે જાણકારી આપી હતી. તેમણે રોગચાળા સામે લડવા આસિયાનની પહેલોને આવકાર આપ્યો હતો. પ્રધાનમંત્રીએ કોવિડ-19 આસિયાન રિસ્પોન્સ ફંડને 1 મિલિયન અમેરિકન ડોલરનું પ્રદાન કરવાની જાહેરાત કરી હતી.
પ્રધાનમંત્રીએ આસિયાન અને ભારત વચ્ચે વધારે ફિઝિકલ અને ડિજિટલ જોડાણના મહત્ત્વ પર પણ ભાર મૂક્યો હતો. તેમણે આસિયાન જોડાણને ટેકો આપવા 1 અબજ અમેરિકન ડોલરની લાઇન ઓફ ક્રેડિટ  પર પણ પ્રતિબદ્ધતા વ્યક્ત કરી હતી. વેપાર અને રોકાણના મોરચે તેમણે કોવિડ પછી આર્થિક સુધારા માટે પુરવઠાની સાંકળમાં વિવિધતા લાવવા અને એને મજબૂત કરવાના મહત્ત્વને રેખાંકિત કર્યું હતું.
આસિયાન દેશોના નેતાઓએ આ વિસ્તારમાં શાંતિ અને સ્થિરતાને પ્રોત્સાહન આપવા ભારતના પ્રદાનની નોંધ લીધી હતી તથા આસિયાનને ટેકો આપવા ભારતની પહેલોને આવકારી હતી. આ નેતાઓએ વર્ષ 2021થી વર્ષ 2025 માટે નવી આસિયાન-ભારત કાર્યયોજનાની સ્વીકાર્યતાને પણ આવકાર આપ્યો હતો.
આ બેઠકમાં સામાન્ય હિત સાથે સંબંધિત વિવિધ પ્રાદેશિક અને આંતરરાષ્ટ્રીય મુદ્દાઓને પણ આવરી લેવામાં આવ્યાં હતાં, જેમાં દક્ષિણ ચીન દરિયાઈ સમસ્યા અને આતંકવાદ જેવા મહત્ત્વપૂર્ણ મુદ્દાઓ સામેલ હતા. બંને પક્ષોએ વિસ્તારમાં નિયમ-આધારિત વ્યવસ્થાને પ્રોત્સાહન આપવાના મહત્ત્વની નોંધ લીધી હતી, જેમાં આંતરરાષ્ટ્રીય કાયદાનું પાલન, ખાસ કરીને યુએનસીએલઓએસનું. નેતાઓએ દક્ષિણ ચીન દરિયામાં શાંતિ, સ્થિરતા, સલામતી અને સુરક્ષા જાળવવા અને એને પ્રોત્સાહન આપવાના મહત્ત્વ પર તેમજ આ વિસ્તારમાં જળ પરિવહન અને એના પરથી વિમાન ઉડ્ડયનની સ્વતંત્રતા સુરક્ષિત કરવા પર ભાર મૂક્યો હતો.
SD/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 70.75 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 37,875 નવા કેસ નોંધાયા
- સક્રિય કેસ કુલ કેસનાં 1.18% થયા
- ભારતમાં સક્રિય કેસનું ભારણ 3,91,256 થયું
- સાજા થવાનો દર હાલમાં 97.48% નોંધાયો
- છેલ્લા 24 કલાકમાં 39,114 દર્દીઓ સાજા થયા, કુલ વધીને 3,22,64,051 દર્દીઓ સાજા થયા
- સાપ્તાહિક પોઝિટિવીટી દર છેલ્લા 75 દિવસથી 3% કરતા ઓછો થઈ ગયો છે, હાલમાં 2.49% છે
- દૈનિક પોઝિટિવીટી દર 2.16% પહોંચ્યો, છેલ્લા 9 દિવસથી 3% કરતા ઓછો
- કુલ 53.49 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગતઃ https://pib.gov.in/PressReleasePage.aspx?PRID=1753040
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગતઃ https://pib.gov.in/PressReleasePage.aspx?PRID=1753033
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 108
પ્રધાનમંત્રીનું કાર્યાલય
બીજી ભારત – ઑસ્ટ્રેલિયા વર્ચ્યુઅલ શિખર મંત્રણાના પ્રારંભમાં પ્રધાનમંત્રી શ્રી નરેન્દ્ર મોદીએ આપેલી ટિપ્પણી
મારા પ્રિય મિત્ર સ્કોટ, નમસ્કાર!
હોળીના તહેવાર નિમિત્તે અને ચૂંટણીમાં થયેલા વિજય બદલ તમે પાઠવેલી શુભેચ્છાઓ બદલ હું આપનો આભારી છું.
ક્વિન્સલેન્ડ અને ન્યૂ સાઉથ વેલ્સમાં આવેલા પૂરના કારણે લોકોએ ગુમાવેલા જીવન અને સંપત્તિને થયેલા નુકસાન બદલ તમામ ભારતીયો વતી, હું ઘેરા દુઃખની લાગણી વ્યક્ત કરુ છુ.
આપણી છેલ્લી શિખર મંત્રણા દરમિયાન, આપણે આપણા સંબંધોને વ્યાપક વ્યૂહાત્મક ભાગીદારી સુધી આગળ વધાર્યા હતા. અને મને ઘણી ખુશી છે કે, આજે આપણે બંને દેશો વચ્ચે વાર્ષિક શિખર મંત્રણાઓના આયોજન માટે એક વ્યવસ્થાતંત્ર સ્થાપિત કરી રહ્યા છીએ. આનાથી આપણા સંબંધોની નિયમિત ધોરણે સમીક્ષા માટે સુગઠિત વ્યવસ્થાતંત્રનું માળખું તૈયાર થશે.
મહામહિમ,
આપણા સંબંધોમાં છેલ્લા કેટલાક વર્ષમાં નોંધનીય પ્રગતિ થઇ છે. વેપાર અને રોકાણ, સંરક્ષણ અને સુરક્ષા, શિક્ષણ અને આવિષ્કાર, વિજ્ઞાન અને ટેકનોલોજી – આપણે તમામ ક્ષેત્રોમાં એકબીજાની ઘણા નજીક આવ્યા છીએ. આપણા સહયોગથી સંખ્યાબંધ ક્ષેત્રો જેમકે, મહત્વપૂર્ણ ખનીજો, જળ વ્યવસ્થાપન, નવીનીકરણીય ઊર્જા અને કોવિડ- 19 સંબંધિત સંશોધનમાં ઝડપથી વૃદ્ધિ થઇ શકી છે.
હું અહીં બેંગલુરુમાં મહત્વપૂર્ણ અને ઉભરતી ટેકનોલોજીની નીતિ માટે ઉત્કૃષ્ટતા કેન્દ્રની સ્થાપનાની જાહેરાત કરવામાં આવી તેને આવકારું છું. સાઇબર તેમજ મહત્વપૂર્ણ અને ઉભરતી ટેકનોલોજીમાં આપણી વચ્ચે વધુ સારો સહકાર હોય તે જરૂરી છે. આપણા જેવા સમાન મૂલ્યો ધરાવતા દેશોની જવાબદારી છે કે, તેઓ આ ઉભરતી ટેકનોલોજીઓમાં યોગ્ય વૈશ્વિક ધોરણો અપનાવે.
મહામહિમ,
આ અંગે, આપણો વ્યાપક આર્થિક સહકાર કરાર – “CECA”, તમે જણાવ્યું તેમ, હું પણ કહેવા માંગુ છુ કે, ખૂબ જ ટૂંકા સમયમાં નોંધનીય પ્રગતિ થઇ છે. મને વિશ્વાસ છે કે બાકીના મુદ્દાઓ પર પણ આગામી ટૂંક સમયમાં સહમતિ સાધવામાં આવશે. આપણા આર્થિક સંબંધો, આર્થિક પુનરુત્કર્ષ અને આર્થિક સુરક્ષા માટે "CECA" ની વહેલી તકે પૂર્ણતા નિર્ણાયક બની રહેશે.
ક્વાડમાં પણ આપણી વચ્ચે ઘણો સારો સહકાર છે. આપણો સહયોગ મુક્ત, ખુલ્લા અને સહિયારા હિન્દ-પ્રશાંત ક્ષેત્ર માટે આપણી પ્રતિબદ્ધતાને પ્રતિબિંબિત કરે છે. પ્રાદેશિક અને વૈશ્વિક સ્થિરતા માટે ક્વાડની સફળતા ખૂબ જ મહત્વપૂર્ણ છે.
મહામહિમ,
હું, પ્રાચીન ભારતીય કલાકૃતિઓ પરત કરવા માટે હાથ ધરવામાં આવેલી પહેલ બદલ વિશેષરૂપે આપનો આભાર વ્યક્ત કરવા માંગુ છુ. અને તમે મોકલેલી કલાકૃતિઓમાં સેંકડો વર્ષ જૂની મૂર્તિઓ અને ચિત્રો છે જેને રાજસ્થાન, પશ્ચિમ બંગાળ, ગુજરાત, હિમાચલ પ્રદેશ તેમજ ભારતના અન્ય રાજ્યોમાંથી ગેરકાયદે દાણચોરી કરીને લઇ જવામાં આવ્યા હતા. અને આ માટે હું તમામ ભારતીયો વતી આપનો વિશેષ આભાર વ્યક્ત કરું છું. હવે તમે અમને આપેલી આ બધી જ મૂર્તિઓ અને અન્ય વસ્તુઓ તેમના મૂળ સ્થાને પરત મોકલવામાં આવશે. તમામ ભારતીય નાગરિકો વતી હું ફરી એકવાર આ પહેલ બદલ હૃદયપૂર્વક આપનો આભાર વ્યક્ત કરું છું.
ક્રિકેટ વર્લ્ડકપમાં ઑસ્ટ્રેલિયાની મહિલા ક્રિકેટ ટીમે કરેલા ઉત્કૃષ્ટ પ્રદર્શન બદલ હું આપને ખૂબ અભિનંદન પાઠવું છુ. શનિવારની મેચમાં, ઑસ્ટ્રેલિયાનો વિજય થયો હતો પરંતુ ટુર્નામેન્ટ હજુ પૂરી થઇ નથી. બંને દેશોની ટીમોને હું ખૂબ જ શુભેચ્છાઓ પાઠવુ છુ.
મહામહિમ,
ફરી એકવાર, હું આજે આપની સાથે વિચારોનું આદાન-પ્રદાન કરવાની મને તક પ્રાપ્ત થઇ તે બદલ આનંદની લાગણી વ્યક્ત કરું છું.
હવે, હું મીડિયાના તમામ મિત્રોનો આભાર માનીને મારા પ્રારંભિક સત્રના સંબોધનનું સમાપન કરવા માંગુ છુ. આ પછી, થોડી ક્ષણો સુધી વિરામ પછી, હું આગામી એજન્ડા આઇટમ પર મારા મંતવ્યો રજૂ કરવા માંગુ છું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
પ્રધાનમંત્રીનું કાર્યાલય
પ્રધાનમંત્રીએ ત્રિપુરાના લોકોને રાજ્યના સ્થાપના દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ત્રિપુરાના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી.
ટ્વીટ કરી પ્રધાનમંત્રીએ જણાવ્યું હતું કે, “અમને ત્રિપુરાની અનુકરણીય પરંપરા અને રાષ્ટ્રના વિકાસ માટે તેમના યોગદાનનું ગૌરવ છે. ત્યાંના લોકો પોતાના મહેનતુ સ્વભાવ માટે જાણીતા છે. હું ત્રિપુરાના નાગરિકોની નિરંતર સમૃદ્ધિ અને સુખાકારી માટે પ્રાર્થના કરું છું.”
NP/DS/GP/RP
(Visitor Counter : 84
પ્રધાનમંત્રીનું કાર્યાલય
પ્રધાનમંત્રીએ પોલીસ સ્મારક દિવસે ફરજ બજાવતા શહીદ થયેલા પોલીસ કર્મચારીઓને શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ તે તમામ પોલીસ કર્મચારીઓને શ્રદ્ધાંજલિ આપી છે જેમણે ફરજ બજાવવા દરમિયાન પોતાના જીવ ગુમાવ્યા હતા.
એક ટ્વિટમાં પ્રધાનમંત્રીએ કહ્યું;
"પોલીસ સ્મારક દિવસ પર, હું કાયદો અને વ્યવસ્થા જાળવવા અને જરૂરિયાતના સમયે અન્ય લોકોને મદદ કરવા માટે આપણા પોલીસ દળોના ઉત્કૃષ્ટ પ્રયત્નોનો સ્વીકારવા માગુ છું. હું તે તમામ પોલીસ કર્મચારીઓને શ્રદ્ધાંજલિ આપું છું જેમણે ફરજ બજાવવા દરમિયાન પોતાના જીવ ગુમાવ્યા છે. "
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(